Aga scamiks kvalifitseeruv juhtum oli hoopiski, kahju küll, Laoses. Olin koos ühe shveitsi tüdrukuga (kes aastas kuus kuud töötas ja teise kuus kuud reisis) teel Phonsavanist läbi Nam Noen'i Nong Khiaw'sse. Nam Noenist pidi eelteadmiste kohaselt veel samal ôhtul minema buss. Aga seal oskas inglise keelt täpselt üks mees, kes seletas meile et buss läks juba  hommikul ära. Niisiis asutasime ennast öömajale. Juba môni tund oli mööda läinud, kui sama mees tuli jooksuga, et ma lähen just praegu veoautoga sinna, tulge peale saate veel täna edasi. Loomulikult läksime, ja kuna jäi mulje et ta osutab meile teene, siis ei olnud juttu ka rahast. Jôudes ööpimeduses Vieng Thongi (väga ebameeldiv koht), läksimegi lahku ja ei olnudki rahast juttu… aga tunnike hiljem meest uuesti kohates hakkas ta seletama et makske ikka ka. Kui palju? 40 tuhat kip'i (sôit kestis kaks tundi,  bussiga oleks see läinud ehk 8000). Tüdruk, kogenum kui mina, jagas asja kohe ära ja ütles et 25 tuhat kôige rohkem. Kutt küsis selle peale 30. Tüdruk, et ei, täpselt 25. Ja maksimegi 25 ja tulime tulema. Järgmisel hommikul saime teada et buss ikkagi oli. Suhteliselt ebameeldiv kogemus muidu nii sôbralikult maalt (vähemalt tol ajal oli selline juhtum seal suur erand).